text: 100 årig: -Jeg har gjort alt det, man ikke må
  16 februar 2017 kl. 20.53
  Torsdag fyldte Sofie Jacobsen 100 år og gav TV SYDs reporter opskriften på det lange liv.
  Den 16. februar for 100 år siden kom Sofie Jacobsen fra Sønderborg til verden. I dag fejrede hun sin runde fødselsdag på Fjordhotellet i Augustenborg sammen med sin familie og venner.
  Hun har det så godt, at hun trods fødselsåret 1917 stadig bor i sin egen bolig.
  Da TV SYDs reporter spurgte hende om opskriften på, hvordan hun er blevet så mange år, svarede hun:
  - Fordi jeg har gjort alt det, man ikke må. Hør hende i klippet her:
  
  